CELEX: 22020D0302
Language: hr
Date: 2019-12-13 00:00:00
Title: Odluka zajedničkog odbora EGP-a br. 284/2019 od 13. prosinca 2019. o izmjeni Priloga I. (Veterinarska i fitosanitarna pitanja) i Priloga II. (Tehnički propisi, norme, ispitivanje i potvrđivanje) Sporazumu o EGP-u [2020/302]

5.3.2020   
               
               
                  HR
               
               
                  Službeni list Europske unije
               
               
                  L 68/17
               
            
         ODLUKA ZAJEDNIČKOG ODBORA EGP-A
         br. 284/2019
         od 13. prosinca 2019.
         o izmjeni Priloga I. (Veterinarska i fitosanitarna pitanja) i Priloga II. (Tehnički propisi, norme, ispitivanje i potvrđivanje) Sporazumu o EGP-u [2020/302]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena uredba Komisije (EU) 2019/1139 оd 3. srpnja 2019. o izmjeni Uredbe (EZ) br. 2074/2005 u pogledu službenih kontrola hrane životinjskog podrijetla u odnosu na zahtjeve koji se odnose na informacije o prehrambenom lancu i proizvode ribarstva te upućivanje na priznate metode testiranja za morske biotoksine i metode ispitivanja za sirovo mlijeko i toplinski obrađeno kravlje mlijeko (1) treba se uključiti u Sporazum o EGP-u.
                  
               
                     (2)
                  
                  
                     Ova se Odluka odnosi na zakonodavstvo koje sadrži odredbe o zdravlju bilja. Zakonodavstvo o zdravlju bilja nije obuhvaćeno područjem primjene Sporazuma o EGP-u, a odredbe o zdravlju bilja stoga se ne primjenjuju na države EFTA-e.
                  
               
                     (3)
                  
                  
                     Ova se Odluka odnosi na zakonodavstvo koje sadrži odredbe o živim životinjama osim riba i životinja akvakulture. Odredbe u pogledu živih životinja osim riba i životinja akvakulture ne primjenjuju se na Island, kako je utvrđeno u stavku 2. uvodnog dijela poglavlja I. Priloga I. Sporazumu o EGP-u.
                  
               
                     (4)
                  
                  
                     Ova se Odluka odnosi na zakonodavstvo o veterinarskim pitanjima, hrani i hrani za životinje. Zakonodavstvo o veterinarskim pitanjima, hrani i hrani za životinje ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. i u uvodnom dijelu poglavlja XII. Priloga II. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (5)
                  
                  
                     Priloge I. i II. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            U točki 134. (Uredba Komisije (EZ) br. 2074/2005) u poglavlju I. dijelu 1.1., u točki 53. (Uredba Komisije (EZ) br. 2074/2005 Europskog parlamenta i Vijeća) u poglavlju I. dijelu 6.2. i u točki 31.k (Uredba Komisije (EZ) br. 2074/2005) u poglavlju II. Priloga I. Sporazumu o EGP-u dodaje se sljedeća alineja:
            
                        „—
                     
                     
                        
                           32019 R 1139: Provedbenom uredbom Komisije (EU) 2019/1139 od 3. srpnja 2019. (SL L 180, 4.7.2019., str. 12.).”
                     
                  
         
            Članak 2.
            U točki 54.zzzk (Uredba Komisije (EZ) br. 2074/2005) u poglavlju XII. Priloga II. Sporazumu o EGP-u dodaje se sljedeća alineja:
            
                        „—
                     
                     
                        
                           32019 R 1139: Provedbenom uredbom Komisije (EU) 2019/1139 od 3. srpnja 2019. (SL L 180, 4.7.2019., str. 12.).”
                     
                  
         
            Članak 3.
            Vjerodostojni su tekstovi Provedbene uredbe (EU) 2019/1139 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 4.
            Ova Odluka stupa na snagu 14. prosinca 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1) ili na dan stupanja na snagu Odluke Zajedničkog odbora EGP-a br. 210/2019 od 27. rujna 2019. (2), koji god je datum kasniji.
         
         
            Članak 5.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 13. prosinca 2019.
            
               
                  Za Zajednički odbor EGP-a
               
               
                  Predsjednik
               
               Gunnar PÁLSSON
            
         
         
            (1)  SL L 180, 4.7.2019., str. 12.
         
            (*1)  Ustavni zahtjevi nisu navedeni.
         
            (2)  Još nije objavljeno u Službenom listu.